|  |  |  |  |  |
| --- | --- | --- | --- | --- |
| Molėtų rajono savivaldybės tarybai |  | 2016-06- | Nr. |       |
|  | Į |       | Nr. |       |
| **DĖL PASIŪLYMO investuoti savivaldybės turtą į VIEŠĄJĄ ĮSTAIGĄ**  |

Vadovaudamasis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 2 dalimi bei Sprendimo investuoti valstybės ir savivaldybių turtą priėmimo tvarkos aprašo, patvirtinto Lietuvos Respublikos Vyriausybės 2007 m. liepos 4 d. nutarimu Nr. 758 ,,Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“ (redakcija – Lietuvos Respublikos Vyriausybės 2016 m. vasario 18 d. nutarimas Nr. 149), 7, 8 ir 9 punktais, atsižvelgdamas į Balninkų seniūnijos socialinės ekonominės situacijos analizę (Molėtų rajono Balninkų seniūnijos plėtros planas 2014-2020 m.) bei vietos bendruomenės poreikių tyrimo išvadas, siūlau investuoti Molėtų rajono savivaldybės finansinį turtą – 1 (vieną) eurą į steigiamą viešąją įstaigą universalų daugiafunkcį centrą „Kaimynystės namai“ (toliau – Įstaiga). Įstaiga steigiama siekiant tenkinti viešuosius interesus: įvairių interesų ir amžiaus grupių socialinius, kultūrinius ir švietimo poreikius, užtikrinant ikimokyklinį ir priešmokyklinį ugdymą, neformalųjį švietimą, socialinių, sociokultūrinių paslaugų, socialinės globos organizavimą.

Molėtų rajono savivaldybės turtas (piniginis įnašas) investuojamas vadovaujantis šiais principais:

 1. Visuomenės naudos. Šis principas reiškia, kad Savivaldybės turtas bus valdomas, naudojamas ir juo disponuojama siekiant užtikrinti visuomenės interesų tenkinimą.

2. Efektyvumo. Šis principas reiškia, kad Savivaldybės turto valdymu, naudojimu ir disponavimu bus siekiama maksimalios naudos visuomenei.

3. Racionalumo. Šis principas reiškia, kad Savivaldybės turtas bus tausojamas ir racionaliai tvarkomas.

 4. Viešosios teisės. Šis principas reiškia, kad sandoriai dėl Savivaldybės turto bus sudaromi tik teisės aktų, reglamentuojančių disponavimą Savivaldybės turtu, nustatyta tvarka ir būdais.

Investuojant Savivaldybės turtą, tenkinami šie investavimo kriterijai:

1. Investavus į steigiamą Įstaigą, bus kuriama ir plėtojama infrastruktūra, naudinga rajono gyventojams, bus sukurtos pasirinkimo galimybes, prieinamumas, gerinama viešųjų paslaugų kokybę. Balninkų seniūnijos problema – gyventojų senėjimas. Iš gaunančių senatvės pensiją asmenų – 14 proc. vieniši asmenys. Jų ilgalaikės globos poreikis nėra patenkinamas dėl paslaugų prieinamumo stokos rajone. 171 seniūnijos šeima patiria skurdą.
2. Steigiamoje įstaigoje bus vykdoma švietėjiška veikla (mokymai), ikimokyklinio, priešmokyklinio amžiaus vaikų ugdymas, todėl sukuriama pridėtinė vertė ir užtikrinamas šią vertę kuriančios veiklos ilgalaikis ekonominis tvarumas.

3. Iš investavimo objekto bus gauta ne tik pelno (pajamų), bet ir gautas socialinis rezultatas švietimo, kultūros, sveikatos, socialinės apsaugos srityse, užtikrintas veiksmingesnis Lietuvos Respublikos įstatymuose ir Vyriausybės nutarimuose nustatytų valstybės ir savivaldybės funkcijų atlikimas. Investavus Savivaldybės lėšas į Įstaigą, bus vykdomos šios Savivaldybės savarankiškosios funkcijos – ikimokyklinio ugdymo, vaikų ir suaugusiųjų neformaliojo švietimo organizavimas, vaikų ir jaunimo užimtumo organizavimas, socialinių paslaugų planavimas ir teikimas, gyventojų bendrosios kultūros ugdymas ir etnokultūros puoselėjimas, dalyvavimas sprendžiant gyventojų užimtumo, kvalifikacijos įgijimo ir perkvalifikavimo klausimus bei kitos funkcijos.

4. Investavimo tikslas nustatytas Molėtų rajono Balninkų seniūnijos plėtros plane 2014-2020 m.

Finansavimo šaltinis – Molėtų rajono savivaldybės biudžetas.

PRIDEDAMA. Molėtų rajono savivaldybės tarybos sprendimo projektas „Dėl dalyvavimo steigiant viešąją įstaigą universalų daugiafunkcį centrą „Kaimynystės namai“ ir Molėtų rajono savivaldybės turto investavimo“.

|  |  |
| --- | --- |
| Administracijos direktoriaus pavaduotojas, pavaduojantis direktorių | Karolis Balčiūnas |

, (8 383) 40059, faks. (8 383) 51442, el.p. a.rusteikiene@moletai.lt